MESTSKÁ ČASŤ BRATISLAVA-NOVÉ  MESTO

Materiál na rokovanie
Miestneho zastupiteľstva
17. 02. 2015

NÁVRH
Investičných akcií Mestskej časti Bratislava–Nové Mesto na rok 2015

Predkladá :			Materiál obsahuje :	

Mgr. Rudolf Kusý		
1.	Návrh uznesenia	
Starosta   		2.	Dôvodovú správu	
		3.	Návrh investičných akcií	
			
Spracovateľ:			

Ing. Mgr. Ľubomír Baník			
Poverený vedením Odd. VaI			
			
Na rokovanie prizvať:		Stanovisko právnej skupiny:	

- spracovateľa
		
-	nie je potreba právneho posúdenia

			

Február 2015
NÁVRH  UZNESENIA

Miestna Rada

odporúča 
miestnemu zastupiteľstvu

s c h v á l i ť

návrh investičných akcií Mestskej časti Bratislava – Nové Mesto na rok 2015

- bez pripomienok

- s pripomienkami

Dôvodová  správa

Návrh sa predkladá na základe Uznesenia č. 37/05 Miestnej Rady Mestskej časti Bratislava – Nové Mesto konanej dňa 30. septembra 2014. Návrh bol prerokovaný na Miestnej Rade Mestskej časti Bratislava – Nové Mesto dňa 03. februára 2015.

MESTSKÁ ČASŤ BRATISLAVA-NOVÉ MESTO

Návrh investičných akcií Mestskej časti Bratislava – Nové Mesto na rok 2015

4.3 Cestná doprava, výstavba a oprava komunikácií, investičné akcie

Výstavba a investície

Prípravná a projektová dokumentácia vo výške 80 000 €
Zahŕňa neočakávané výdavky na statické posudky, geometrické plány, práce v súvislosti s plánovanou (prípravnou) výstavbou – konzultácie a odsúhlasovania s dotknutými subjektmi a orgánmi štátnej správy v rámci územného a stavebného konania,  inžiniersko-technickú pomoc, projektové práce – na dopracovanie, resp. úprava jestvujúcich projektov podľa požiadaviek MČ B-NM a podľa meniacej sa legislatívy a autorský dozor, energetické certifikáty.

Nórske fondy – Bratislava sa pripravuje na zmenu klímy 
Celková suma na projekty* je 1 026 300 € - (85 % zdrojov, t.j. 872 355 € je z Finančného mechanizmu Európskeho hospodárskeho priestoru a štátneho rozpočtu SR a 15 % zdrojov, t.j. 153 945 € je z rozpočtu MČ B-NM). 

* Projekty:

1) Zelená škôlka na ul. Za Kasárňou v MČ B-NM
Projekt "Zelená škôlka" zameraný na vybudovanie predškolského vzdelávacieho zariadenia, na ul. Za Kasárňou 2, v mestskej časti Bratislava - Nové Mesto,  reaguje na niekoľko aktuálnych potrieb (sociálnych, kultúrno-vzdelávacích, ekologických a environmentálnych) súvisiacich s rozvojom a budúcnosťou mesta. Škôlka bude umiestnená na par.č. 12211/1 k.ú. Nové Mesto a je vo vlastníctve Mestskej časti Bratislava – Nové Mesto. 
Projekt bude realizovaný v rámci širšej rekonštrukcie existujúcich zariadení a areálu. Jednopodlažná budova škôlky bude obsahovať priestory pre štyri triedy pre deti predškolského veku, kancelárie, herňu a malú jedáleň. Budova bude prestrešená vegetačnou strechou, ktorá bude plniť nielen estetické funkcie, ale aj ďalšie dôležité ekologické a environmentálne funkcie a funkcie súvisiace s prevádzkou a údržbou budovy. Na jej realizáciu bude poskytnutý grant vo výške 125 000 €.

2) Verejný mestský park zameraný na športové aktivity a aktívny oddych v MČ B-NM
Areál bývalého cyklistického štadióna Vlastimila Ružičku, nachádzajúci sa v lokalite Tehelného poľa, je už niekoľko rokov opusteným a zanedbaným pozemkom v centre mestskej časti Bratislava - Nové Mesto. Po zbúraní pôvodného cyklistického štadióna v roku 2010 ostal pozemok bez reálneho využitia.  A to napriek faktu, že jeho rozloha 17 655m2, dostupnosť v rámci mesta a poloha pozemku medzi obytnými súbormi a niekoľkými zariadeniami pre šport nadmestského významu, predstavujú značný potenciál pre ďalší rozvoj lokality. Mestská časť Bratislava - Nové Mesto považuje tento stav za nanajvýš neuspokojivý a poškodzujúci tak mesto ako aj samotných obyvateľov. Preto má záujem túto situáciu riešiť v čo najkratšom čase. Mestský verejný park, zameraný na športové aktivity a aktívny oddych, by mal do lokality priniesť chýbajúce funkcie a využitia. V lokalite je citeľný nedostatok kvalitných verejných priestorov, multifunkčných plôch zelene, športových a kultúrnych zón, ktoré by boli otvorené a prístupné širokej verejnosti. Tento verejný mestský park bude prvý svojho druhu, veľkosti a spoločenskej dôležitosti v tejto mestskej časti. Verejný mestský park by mal pôsobiť nielen ako ekonomický a sociálny stimul, ale by mal pomôcť zlepšiť kvalitu životného prostredia, plniť významné ekologické a environmentálne funkcie, prispieť k zlepšeniu zdravia obyvateľstva a celkovej kvality života tejto lokalite. Na jeho realizáciu bude poskytnutý grant vo výške max.  500 000 €.

3) Gaštanica 
Územie sa nachádza v Bratislave, mestskej časti Bratislava – Nové Mesto, katastrálne územie Vinohrady par.č. 6745/1 (vo vlastníctve Mestskej časti Bratislava – Nové Mesto),  na južnom svahu Malých Karpát v oblasti zastavanej bytovou zástavbou. Je významná výskytom gaštana jedlého. Cieľom projektu je zastaviť degradáciu ekosystému lesoparku a jeho obnova a stabilizácia a vytvorenie zelenej plochy  pre oddych v mestskom prostredí. 
Projekt je zameraný na ozdravenie  a zachovanie  jestvujúcej prirodzenej vegetácie jej ošetrením a doplnením novej výsadby, ktorá zabráni  odplavovaniu a erózii zeminy. 
Súčasná zeleň potrebuje kvalitné ošetrenie, regeneráciu, prerezanie, dosadbu a zatrávnené plochy, s cieľom vytvorenia  lesného porastu, ktorý bude  vykazovať efektívne hospodárenie s vodou. Lokalita sa nachádza v svahovitom teréne, preto opatrenie na zadržanie dažďovej vody  pozostáva aj zo   svahových vsakovacích  pásov  vybudovaných  po  vrstevniciach,  ktoré  udržujú  dažďovú  vodu  na  svahu,  aby  nestekala na komunikácie a do zastavanej časti. Spevnené plochy budú realizované ako priepustné z priepustného betónu, tým sa prispeje aj k znižovaniu povrchového odtoku, ktorý najmä počas extrémnych zrážok vedie k zvyšovaniu povodňového rizika, k hromadeniu vody na cestách a chodníkoch a k problémom s kanalizáciou, ktorá nestačí poňať veľké množstvo vody. Upravený priestor  bude slúžiť ako oddychová relaxačná zóna s umiestneným mestským mobiliárom a hracími prvkami.
Na obnovu zelene a verejného priestoru bude poskytnutý grant vo výške max. 225 000 €

Komunikácie

Projektová dokumentácia – Rekonštrukcia nadchodu pri ŽS Vinohrady vo výške 3 000 €

Realizácia nadchodu pri ŽS Vinohrady vo výške 30 000 €
Realizácia nevyhnutnej rekonštrukcie polovice nadchodu a modernizácie verejného osvetlenia.

Projektová dokumentácia – Vybudovanie parkovacieho systému vo výške 5 000 €

Bývanie a občianska vybavenosť

Kamerový systém vo výške 20 000 €

Kúpa parcely Račianske Mýto vo výške 184 200 €

Projektová dokumentácia – Revitalizácia parku na Račianskom Mýte vo výške 20 800 €  
Podkladom pre projektovú dokumentáciu je úspešný súťažný návrh architektov 2ka, s.r.o..
Projekt bude vypracovaný iba na časť Račianskeho mýta,  a to je časť, ktorú bude mať  MČ B-NM zverenú od Magistrátu. Rekonštrukcia parku sa týka spevnených plôch, revitalizácie zelených plôch, drevín a drobnej architektúry. 
Dokumentácia bude riešiť konkrétne:
1. DETSKÉ IHRISKO- Chodníky a spevnené plochy, Drobná architektúra a mobiliár, Krajinno-architektonické úpravy, Hracie a fitness prvky,
2. ŠPORTOVISKO: Chodníky a spevnené plochy, Drobná architektúra a mobiliár, Krajinno-architektonické úpravy, Hracie a fitness prvky,
3. PIKNIK ZÓNA- Chodníky a spevnené plochy, Drobná architektúra a mobiliár, Krajinno-architektonické úpravy, Hracie a fitness prvky,
5. INTERAKCIA S OKOLÍM.

Realizácia – Revitalizácia VP parku na Račianskom mýte vo výške 50 000 €
V zmysle spracovanej PD revitalizácia Račianskeho mýta na pozemkoch zverených od hlavného mesta SR Bratislavy, predovšetkým na detské ihriská, športoviská, mestský mobiliár, oplotenie, nové výsadby, nové chodníky a podobne.

Projektová dokumentácia – Vytvorenie ŠPORTPARKU vo výške 55 000 €
Mestská časť má zverený pozemok cykloštadiónu od hlavného mesta SR Bratislava. Na tomto území plánuje zriadiť športpark v zmysle protokolu o zverení. Cena obsahuje: odmeny vyplývajúce zo súťaže návrhov a cenu realizačného projektu.

Projektová dokumentácia – Revitalizácia ihrísk a parkov vo výške 27 500 €
Rozpočtová položka, z ktorej sa bude čerpať na projektové dokumentácie revitalizácie ihrísk a parkov na základe požiadaviek poslancov a občanov.

Revitalizácia verejných priestranstiev vo výške 200 000 €   
Na základe podnetov občanov a miery opotrebenia existujúcich detských prvkov na ihriskách MČ navrhujeme ich revitalizáciu, prípadne modernizáciu jednotlivých prvkov v súlade s STN EN 1176, a to zariadenia detských ihrísk vrátane dopadových plôch. 
Z tejto položky sa plánuje  realizácia DI Plzenská a ďalších podľa požiadaviek občanov a poslancov v priebehu roka 2015.

Realizácia – Modernizácia a obnova detského ihriska na Plzenskej ul. vo výške 55 000 €

Realizácia – Revitalizácia VP pri parku Biely Kríž vo výške 10 000 €
Bola spracovaná PD na revitalizáciu parku Biely Kríž sponzorom. Dokončenie realizácie revitalizácie v zmysle PD. 

Realizácia – Revitalizácia parku Ľudové námestie vo výške 20 000 €

Projektová dokumentácia – Rekonštrukcia chodníkov a revitalizácia zelene na ul. Odbojárov a Budyšínska vo výške 15 000 €

Projektová dokumentácia – Rekonštrukcia domu na Makovického ul. vo výške 7 000 €

Realizácia – Revitalizácia parku Sadová vo výške 18 000 €
Stavebné práce nezahrnuté v PD, ktoré sa vyskytli počas realizácie. 

Projektová dokumentácia – Rekonštrukcia MC Mierová Kolónia vo výške 6 500 €

Realizácia – Rekonštrukcia MC Mierová Kolónia vo výške 60 000 €

Realizácia - Komunitné centrum Ovručská vo výške 220 000 €
Projekt je realizovaný  v rámci ISRMO.
Ide o komplexnú rekonštrukciu budovy spojenej s čiastočnou úpravou exteriéru a čiastočným vybavením interiéru, s vybudovaním  priestorov pre administratívu, hygienického zázemia pre mužov, ženy a  hendikepovaných, klubových miestností a priestorov pre poradenskú a školiacu činnosť. Taktiež sa vybudujú nové rozvody energií, kúrenia a osvetlenia.

Realizácia – Prekládka kanalizácie Sliačska vo výške 10 000 €
Prenos realizácie kanalizácie z roka 2013 v zmysle projektovej dokumentácie na pozemku mestskej časti.

Realizácia – Uzavretie vnútrobloku Kalinčiakova / Trnavská vo výške 10 500 €
Prenos realizácie z roku 2013 v zmysle zrealizovaného VO, pričom príspevok mestskej časti je vo výške 4 500 € a zostatok 6 000 € prispievajú miestni obyvatelia.

Realizácia - Revitalizácia VP  Rešetkova – Osadná vo výške 371 500 € 
Projekt je realizovaný v rámci ISRMO. 
Realizácia zahŕňa búracie práce, ktoré sa vykonajú pri odstraňovaní poškodených povrchov asfaltov, betónov a zobratím znehodnotenej  zeminy. Zemné práce - výkopy  budú vykonané pre uloženie podkladných vrstiev konštrukcií spevnených plôch, uloženie káblových vedení pre verejné osvetlenie, odvodňovacích vedení z priestranstva a rozvodov vody k pitnej fontáne. Chodník a spevnené plochy sú navrhnuté tak, aby splnili bezpečnostné a technické normy na prevádzku.  Prvky zelene sú navrhnuté tak, aby doplnili jestvujúcu zeleň a farebne dotvorili priestor. Prvky detských ihrísk sú navrhnuté certifikované a rozmiestnené zohľadňujúc bezpečnosť. Vytvoria sa  podmienky  oddychovej zóny, detského ihriska a jednoduchých športovísk, pre pobyt detí, mládeže a občanov v prírodnom prostredí takmer v strede mesta. Bezbariérový vstup umožní využitie areálu aj hendikepovaným občanom.

Realizácia – Revitalizácia VP Park Hálkova vo výške 333 000 €
Projekt v rámci ISRMO. 
Cieľom projektu je dosiahnuť celkovú rekonštrukciu zničeného a zastaralého verejného priestranstva a posilnenie vybavenosti oblasti. Úprava verejných priestranstiev pre peších – chodníkov a spevnených plôch. Dôjde k nárastu bezpečnosti užívateľov, občanov a dosiahne sa  bezbariérovosť, umožní využitie priestoru aj hendikepovaným spoluobčanom. Obnova prvkov verejnej zelene - bude ošetrená a doplnená novou výsadbou. Sprístupnenie  vonkajších športovísk širokej verejnosti. Osadí sa nový mestský mobiliár (lavičky, odpadkové nádoby, informačná tabuľa, pitná fontána). Rekonštrukciou verejného osvetlenia sa dosiahne zníženie energetickej náročnosti a zvýšenie bezpečnosti a ochrany občanov.

Rekreácia, kultúra a šport

Projektová dokumentácia – Rekonštrukcia budovy Konskej železnice vo výške 10 000 €
Rekonštrukcia budovy Konskej železnice vrátane vybudovania vzduchotechniky a klimatizácie. 

Projektová dokumentácia – Stredisko kultúry – klimatizácia vo výške 5 000 €

Realizácia – Stredisko kultúry – klimatizácia vo výške 30 000 €
Zabudovanie nového systému klimatizácie do priestorov veľkej sály /bývalej sobášnej siene/ a zrkadlovej siene.

Vzdelávanie

Realizácia – Rekonštrukcia a zateplenie strechy na Detských jasliach Robotnícka vo výške 39 000 €.

Projektová dokumentácia – Rekonštrukcia, oprava statických porúch a zvýšenie kapacity MŠ Teplická vo výške 15 000 €.

Realizácia – MŠ Za Kasárňou – hrubá stavba vo výške 100 000 €
Vzhľadom na vysoký počet neumiestnených detí mestská časť Bratislava – Nové Mesto plánuje postaviť novú škôlku. Do konca roka 2015 sa plánuje zrealizovať hrubú stavbu v predmetnej výške.

Realizácia – Rekonštrukcia MŠ Na Revíne vo výške 185 000 €
Dokončenie rekonštrukcie podľa vypracovanej PD.

Projektová dokumentácia – Kompletná rekonštrukcia budovy MŠ Legerského vo výške 25 000 €

Realizácia – Kanalizačná prípojka pre MŠ Letná vo výške 20 000 €
Projektová dokumentácia – Rekonštrukcia plynovej prípojky, rozvodov plynu a rozvodov ÚK + vybudovanie plynovej kotolne na MŠ Šuňavcová vo výške 20 000 €

Realizácia – Nadstavba MŠ Jeséniova – realizácia podlahových krytín vo výške 7 000 €
Realizácia podlahových krytín v MŠ Jeséniova na základe ZoD č. 122/2014. 

Projektová dokumentácia – Rekonštrukcia vnútorných priestorov MŠ Na Revíne vo výške 4 000 €
Stavebné úpravy MŠ za účelom zvýšenia kapacity.

Realizácia – Rekonštrukcia vnútorných priestorov MŠ Na Revíne vo výške 25 000 €
Stavebné úpravy MŠ za účelom zvýšenia kapacity.

Projektová dokumentácia – Realizácia ZŠ Odborárska vo výške 2 500 €
Inžinierska činnosť.

Projektová dokumentácia – ZŠ s MŠ vrátane šk. jedálni a ihrísk vo výške 50 000 €
Uvedená čiastka predstavuje rezervu, z ktorej sa bude čerpať v prípade vzniku napr. havárie na ZŠ alebo v MŠ, ktorú bude treba odstrániť. 

Realizácia - Rekonštrukcia  škôl a predškolských zariadení  vo výške 410 000 €
V tejto čiastke je rekonštrukcia školských objektov podľa požiadaviek a potrieb vyplývajúcich z amortizácie.

Realizácia - Rekonštrukcia strechy Gymnázium Česká vo výške 140 000 €
Plánovaná je výmena strešnej krytiny a zateplenie strechy.

Projektová dokumentácia – Rekonštrukcia a nadstavba nad ,,Domčekom,, ZŠ Jeséniova vo výške 7 000 €
Plánuje sa rekonštrukcia a nadstavba „Domčeka“ na ZŠ Jeseniová. Dôvodom rekonštrukcie a nadstavby je požiadavka zo strany vedenia ZŠ Jeseniova z dôvodu zatekania do starej  strechy, komplikácie styku strechy domčeka so stenou novovybudovaných tried hlavne v zimnom období kde sa tvoria snehové záveje. Nadstavbou domčeka sa vytvoria nové priestory pre školu. Tak sa uzavrie celková hmota ZŠ a bude pôsobiť ucelene. Po zateplení objektu a realizácii novej strechy sa zvýši  hospodárnosť stavby a  ušetrí sa na energiách. 

Projektová dokumentácia – Rekonštrukcia rozvodov a doregulovanie systému ÚK na ZŠ Cádrova vo výške 15 000 €

Realizácia - Rekonštrukcia rozvodov a doregulovanie systému ÚK na ZŠ Cádrova vo výške 90 000 €
Rekonštrukcia podzemných rozvodov a doregulovanie systému ÚK z dôvodu úniku chemicky upravenej vody v systéme

Projektová dokumentácia – Kompletná rekonštrukcia vnútorných NN rozvodov elektroinštalácie a výmena svietidiel v budove ZŠ s MŠ Sibírska vo výške 7 000 €

Realizácia – Kompletná rekonštrukcia vnútorných NN rozvodov elektroinštalácie a výmena svietidiel v budove ZŠ s MŠ Sibírska vo výške 90 000 €
Zníženie energetickej náročnosti – modernizácia svetelných zdrojov.

Projektová dokumentácia – Rekonštrukcia a dispozičná úprava bytu na ZŠ s MŠ Cádrova vo výške 5 000 €

Realizácia – Rekonštrukcia a dispozičná úprava bytu na ZŠ s MŠ Cádrova vo výške 25 000 €

Projektová dokumentácia – Rekonštrukcia budovy ZŠ Sibírska vo výške 25 000 €
Projekt zahŕňa rekonštrukciu strechy, zateplenie fasády, rekonštrukciu rozvodov ÚK a iné.  

Projektová dokumentácia – Rekonštrukcia budovy, výmenníkovej stanice a teplovodného potrubia na ZŠ Kalinčiakova vo výške 20 000 €

Realizácia – Vybudovanie MŠ Kalinčiakova v priestoroch budovy ZŠ Kalinčiakova vo výške 40 000 €

Projektová dokumentácia – Rekonštrukcia spevnených plôch na ZŠ s MŠ Odborárska vo výške 9 000 €

Realizácia – Rekonštrukcia spevnených plôch na ZŠ s MŠ Odborárska vo výške 30 000 €

Realizácia – Obnova ZŠ s MŠ  Česká vo výške 520 000 € 
Projekt je realizovaný v rámci ISRMO. 
Spôsob realizácie zateplenia obvodových stien, striech a výmena okien a dverí bude určený projektovou dokumentáciou podľa STN 73 0540-4 a STN EN ISO 6946. Okná budú plastové, biele, popis ako aj tvar bude detailnejšie rozpracovaný v realizačnej PD. Súčasne s hydroizoláciou a tepelnou izoláciou striech sa osadia podokapové žľaby a odpadové dažďovody a budú zvedené do trativodov do podzemných vôd. Strechy sa upravia a prekryjú sa novou strešnou krytinou. Zateplením a opravou obvodových stien, strešných plášťov a okien  zamedzíme úniku tepla. Dosiahne sa energeticky stabilný objekt. 
V nevyhnutnej miere sa vymenia vykurovacie telesá, zaizolujú sa rozvody tepla a vyreguluje sa  celá sústava. 
Novými rozvodmi elektriny dosiahneme bezpečnosť a výmenou svietidiel normové osvetleniu priestorov. Narušené stavebné nosné konštrukcie, balkóny a atiky budú nahradené bezpečnými prvkami a budú realizované opravy a vysprávky murív. 
Búracie práce sa vykonajú pri odstraňovaní poškodených povrchov asfaltov, betónov a odstránením  zaburinenej zeminy. Zemné práce -   výkopy budú vykonané pre uloženie podkladových vrstiev konštrukcií spevnených plôch, vysadenie nových trávnatých povrchov, odvodňovacích vedení dažďovej vody z areálu. 
Osadené cvičiace exteriérové  prvky,  viacúčelové ihriská, bežecká dráha a doskočisko, budú navrhované od certifikovaných dodávateľov   a rozmiestnené budú tak, aby boli dodržané bezpečnostné normy. 
Chodníky a spevnené plochy budú navrhnuté tak, aby splnili bezpečnostné a technické normy na prevádzku a boli v bezbariérovej úprave. Prvky ochrannej zelene budú navrhnuté tak, aby doplnili jestvujúcu zeleň. MŠ Osadná a Rešetková budú zateplené, vymenené budú okenné a dverové konštrukcie a bude sa realizovať oprava strechy. 
Dotvoria sa vonkajšie plochy pre aktívny oddych detí.  Projekt napĺňa požiadavky  územného plánu mesta Bratislava a tiež  priority PHSR Mestskej časti Nové Mesto.

Realizácia – Obnova ZŠ s MŠ Odborárska vo výške  745 400 €
Projekt je realizovaný v rámci ISRMO. 
Bola spracovaná PD na komplexnú rekonštrukciu MŠ a ZŠ Odborárska aj s telocvičňou. Projekt riešil nadstavbu MŠ, rekonštrukciu kuchyne, zateplenie objektu ZŠ a MŠ, statické opravy telocvične a rekonštrukciu vonkajších  plôch  v areáli.
Spôsob realizácie zateplenia obvodových stien, plochých striech a výmena ešte nevymenených okien, dverí  bude vypracovaný z podkladov posúdenia tepelnotechnických vlastností obvodového plášťa podľa STN 73 0540-4 a STN EN ISO 6946. 
Z posúdenia bude vychádzať nutnosť zatepliť obvodový plášť včítane ostení okien a dverí materiálom s dostatočnými fyzikálno-tepelnými vlastnosťami.  Okná budú plastové, biele, s dostatočnou svetelnosťou. Súčasne s hydroizoláciou a tepelnou izoláciou strechy MŠ a telocvične  sa osadí podokapový žľab a odpadové dažďovody zvedené do trativodu do podzemných vôd. Strechy MŠ a telocvične  sa upravia a prekryjú novou strešnou krytinou. Zateplením a opravou obvodových stien, strešných plášťov a okien  zamedzíme úniku tepla. Dosiahnu sa energeticky stabilné objekty. 
Výmenou vykurovacích telies, výmenou a zaizolovaním rozvodov tepla a vyregulovaním celej sústavy sa dosiahne priaznivá energetická bilancia. Novými rozvodmi elektriny sa dosiahne bezpečnosť a výmenou svietidiel normové osvetlenie priestoru. Narušené stavebné nosné konštrukcie a atiky  budú nahradené bezpečnými nosníkmi a budú realizované opravy a vysprávky murív. Búracie práce sa vykonajú pri odstraňovaní poškodených povrchov asfaltov, betónov a odstránením zaburinenej zeminy. Zemné práce – výkopy budú vykonané pre uloženie podkladových vrstiev konštrukcií spevnených plôch, vysadenie nových trávnatých povrchov, odvodňovacích vedení dažďovej vody z areálu. 
Zrealizuje sa osadenie cvičiacich exteriérových  prvkov, vybudovanie viacúčelových ihrísk, bežeckej dráhy a doskočiska, budú certifikované a rozmiestnené tak, aby boli dodržané bezpečnostné normy. 
Chodník a spevnené plochy budú navrhnuté tak, aby splnili bezpečnostné a technické normy na prevádzku. Prvky ochrannej zelene budú navrhnuté tak, aby doplnili jestvujúcu zeleň a farebne dotvorili priestor.  
V rámci projektu sa zrealizuje dostavba dvoch učební pre materskú škôlku a zrealizuje sa objektové prepojenie základnej školy s jedálňou a materskou školou. Projekt napĺňa požiadavky  územného plánu mesta Bratislava a napĺňa  priority PHSR Mestskej časti Bratislava Nové Mesto. 

Realizácia – Obnova ZŠ s MŠ Riazanská v celkovej  výške  700 000 €
Projekt v rámci ISRMO. 
Spôsob realizácie zateplenia obvodových stien, striech a výmena okien, dverí bude určený projektovou dokumentáciou podľa STN 73 0540-4 a STN EN ISO 6946. Okná budú plastové, biele, popis ako aj tvar bude detailnejšie rozpracovaný v realizačnej PD. Súčasne s hydroizoláciou a tepelnou izoláciou striech sa osadia podokapové žľaby a odpadové dažďovody a budú zvedené do trativodov do podzemných vôd. Strechy sa upravia a prekryjú sa novou strešnou krytinou. Zateplením a opravou obvodových stien, strešných plášťov a okien  zamedzíme úniku tepla. Dosiahne sa energeticky stabilný objekt. 
V nevyhnutnej miere sa vymenia  vykurovacie telesá, zaizolujú sa rozvody tepla, vymenia sa zásobníky a vyreguluje sa  celá sústava. Narušené stavebné nosné konštrukcie a atiky  budú nahradené bezpečnými prvkami a budú realizované opravy a vysprávky murív. 
MŠ Letná bude zateplená, dovymieňajú sa  okenné a dverové konštrukcie. Bude realizovaná oprava vonkajšej terasy a balkóna. 
Dotvoria sa vonkajšie plochy pre aktívny oddych detí. Projekt napĺňa požiadavky  územného plánu mesta Bratislava a napĺňa  priority PHSR Mestskej časti Nové Mesto.

Realizácia – Obnova ZŠ s MŠ  Za Kasárňou vo výške celkovo 992 683,22 €
Projekt sa realizuje v rámci ISRMO. 
Spôsob realizácie zateplenia obvodových stien, striech a výmeny okien a dverí bude určený projektovou dokumentáciou podľa STN 73 0540-4 a STN EN ISO 6946. Okná budú plastové, biele, popis ako aj tvar bude detailnejšie rozpracovaný realizačnej PD. Súčasne s hydroizoláciou a tepelnou izoláciou striech sa osadia podokapové žľaby a odpadové dažďovody a budú zvedené do trativodov do podzemných vôd. Strechy sa upravia a prekryjú sa novou strešnou krytinou. Zateplením a opravou obvodových stien, strešných plášťov a okien  sa zamedzí úniku tepla. Dosiahne sa energeticky stabilný objekt. 
V nevyhnutnej miere sa vymenia vykurovacie telesá, zaizolujú sa rozvody tepla a vyreguluje sa  celá sústava. Novými rozvodmi elektriny dosiahneme bezpečnosť a výmenou svietidiel normové osvetlenie priestorov. Narušené stavebné nosné konštrukcie a atiky budú nahradené bezpečnými prvkami a budú realizované opravy a vysprávky murív. Búracie práce sa vykonajú pri odstraňovaní poškodených povrchov asfaltov, betónov a odstránením  zaburinenej zeminy. Zemné práce – výkopy budú vykonané pre uloženie podkladových vrstiev konštrukcií spevnených plôch,  vysadenie nových trávnatých povrchov, odvodňovacích vedení dažďovej vody z areálu. 
Osadené cvičiace exteriérové prvky, viacúčelové ihriská, bežecká dráha a doskočisko, budú navrhované od certifikovaných dodávateľov   a rozmiestnené budú tak, aby boli dodržané bezpečnostné normy. 
Chodníky a spevnené plochy budú navrhnuté tak, aby splnili bezpečnostné a technické normy na prevádzku. 
Prvky ochrannej zelene budú navrhnuté tak, aby doplnili jestvujúcu zeleň. Likvidáciou skladu a na jeho základoch  výstavbou MŠ rozšírime kapacitu predškolského zariadenia. MŠ Šancova bude zateplená, budú vymenené okenné a dverové konštrukcie a bude sa realizovať oprava strechy. Projekt napĺňa požiadavky  územného plánu mesta Bratislava a napĺňa  priority PHSR Mestskej časti Nové Mesto.

Sociálne zabezpečenie

Projektová dokumentácia – Rekonštrukcia – DC Športová vo výške 5 000 €

Realizácia - Rekonštrukcia – DC Športová vo výške 75 000 €
Denné centrum Športová je v zlom technickom stave, preto je nutná kompletná rekonštrukcia.